Men all over the world

Charta da lectur or da 10 California Jau hai in num tuttafatg spezial- surtut qua en America. Tschel di hai jau telefonà en il teater per reservar duos plazzas. Francamain hai jau ditg: "Hello, here's Men" e la dunna da tschella vart da la lingia ha ris a tut pudair.
Anc pli surprais sun jau stà stersas. In uffant d'in vischin ha clamà gia da lontan: "Hello Super-Men'" Ed ier ha mia dunna tramess a noss biadis en Svizra poppas da "Bat Men".
Basta, surprais per dal bun sun jau stà oz, e quai en in restaurant. Mia dunna m'aveva envidà a gentar. Sco adina, avant mangiar. smatgava la vaschia ed jau stueva. .. gea, jau stueva ir a svidar quella.
Turnà sun jau nar patac, da spir dischillusiun da betg avair chattà qua en America mes paus da tut las influenzas rumantschas. Mia dunna ha dalunga s'accurschida che insatge n'era betg en urden ed ha dumandà:
"Men, tge manca? Tut frustrà hai jau ditg: '"Smetta da ma numnar Men. Ussa scrivan quests Americans da merda mes num perfin sin las portas da las tualettas. Jau crai che nus faschain meglier da turnar puspè en patria. Là datti Mens en rotschas e nagin na scriva "Men" sin las portas da las tualettas - u betg?" Mia dunna ha ditg: "Be plaunet, durmin anc ina giada sur questa!" Jau crai che nus restain.
Dal rest, tschel di hai jau empruvà da faxar in cudesch. Dapi quel di na funcziuna el pli - quest apparat da merda.

Ed anc insatge per finir:
Pli gugent in mail en bucca che in e-mail dad ina cucca.

Cun chors salids Voss "Men" Caduff